1982

## Straeon

### Priodas Reg a Megan

Priododd Reg Harries a Megan James yn gynnar yn 1982. Yn ddiweddarach pan gafodd Nerys Cadwaladr gynnig swydd fel prynwraig i dy ffasiwn gwerthodd hi'r Deri i'r cwpl.

### Swydd newydd Nuala

Roedd Sabrina a Jac Daniels i ffwrdd yn yr Almaen am gyfnod ac o'r herwydd roedd Maggie Mathias ar ei phen ei hun yn y siop. Dyna pryd y cyrhaeddodd Nuala Flynn yn ôl i Gwmderi a pherswadiodd Dewi Roderick Maggie i'w chyflogi. Bu peth helynt wrth i Nansi ei chyhuddo o roi newid anghywir iddi, a gadawodd Nuala'r pentref yn fuan wedyn.

### Trip Tush i America

Daeth ymwelydd o America draw i Gymru i chwilio am David Tushingham a darganfu fod ganddo deulu allan yno. Aeth Tush ei hunan i America wedyn a threuliodd ran helaeth o'r flwyddyn yno.

### Teulu newydd Brynawelon

Nid Reg a Megan oedd yr unig rai i briodi - priododd Metron Coslett hefyd a symudodd o'r ardal i fyw. Yn ei lle cyrhaeddodd Doreen Probert a'i theulu, gan fygwth swydd Harri Parri am fod Kevin, gwr Doreen, yn ymddangos yn ddyn oedd yn fwy abl i wneud y gwaith. Ond dod yn brentis Harri wnaeth Kevin yn y diwedd.

Yn fuan wedi i Kevin Probert gyrraedd Brynawelon dechreuodd ef a Nansi Furlong gael sbort ar y slei. Ar drip y cartref i Sain Ffagan gadawyd y ddau ar ôl -  roeddynt wedi cael eu cloi yn un o'r tai!

Ond nid gyda'i gwr yn unig roedd Doreen yn cael trafferth. Rhoddodd Beth Leyshon shiglad i Barry John yn yr ysgol a gwnaeth Doreen gwyn swyddogol i'r Awdurdod Addysg. Tynnodd y gwyn yn ôl yn ddiweddarach.

### Dyfodiad y deryn

Cyrhaeddodd Dic Deryn y pentref a dangosodd Cathryn Griffiths ddiddordeb ynddo'n syth. Daeth y ddau'n ffrindiau mawr er gwaethaf wrth-wynebiad Colin.

### Athrawes newydd

Daeth athrawes newydd i'r ysgol, Ann Rhys, a symudodd i fyw at Beth ac Agnes dros dro.

### Swydd newydd Sabrina

Dechreuodd Maggie Post boeni y byddai'n rhaid iddi gau'r siop oherwydd problemau ariannol. Er mwyn ceisio ei harbed, ymddiswyddodd Sabrina a chafodd waith mewn clwb nos yn Llanelli. Bu raid iddi adael wedi i Jac greu helynt yn y clwb. Yn y diwedd daeth Sabrina'n ôl i'r siop a chafodd y drwydded i ailagor y cownter post.

### Helynt Nerys a Nuala

Dechreuodd Nerys Cadwaladr a Dewi Roderick glosio unwaith eto a darganfu Nerys hen lun ohoni'i hun yn nhy Dewi. Fodd bynnag, tarfwyd ar eu perthynas pan ddychwelodd Nuala Flynn a chael llety gan Dewi. Yn y diwedd cafodd y sefyllfa ei datrys wrth i Wayne ofyn i Agnes fynd i fyw ato ef ac i Nuala fynd i fyw at Beth ac Ann.

Ffarweliodd Agnes a Chwmderi yn fuan wedyn. Cafodd Sandra Gwyther ei hen swydd yn y caffi. Byrhoedlog fu arhosiad Nuala.

### Lleidr yn y siop

Tra oedd yn siopa gyda Sabrina a Jac ymosodwyd ar Maggie. Ychydig yn ddiweddarach torrodd yr ymosodwr i mewn slop a dwyn. Llwyddodd Jac a Dic i ddal y lleidr ac ymosododd Jac yn filain arno. Yn yr achos llys, cafodd Jac ddirwy a cherddodd y lleidr yn rhydd.

### Damwain Colin

Trodd tractor ar hen Colin Griffiths ac wedi cyfnod yn yr ysbyty bu farw o waedlif ar yr ymennydd. Dechreuodd Dic helpu Beti Griffiths ar y fferm a cheisiodd ei thwyllo hefyd.

### Sabrina yn disgwyl

Darganfu Sabrina ei bod yn disgwyl plentyn.

## Cymeriadau newydd

Categori:Blwyddyn wrth flwyddyn
Categori:1982